अखिलेश ने कहा कि विपक्षी लोग सपा और कांग्रेस के गठबंधन को दो कुनबों का गठबंधन कह रहे हैं लेकिन दरअसल यह दो युवाओं का गठबंधन है, हम युवाओं को जोड़ेंगे। हम किसी से कुछ छीन नहीं रहे हैं, हम ऐसा चाहते भी नहीं। इसमें गुस्सा होने वाली क्या बात है, मैं तमाम मतदाताओं का धन्यवाद देता हूं। पहले चरण का चुनाव हो रहा है, इसमें साइकिल और कांग्रेस को सबसे पहले वोट पड़ा है, और जो आगे होता है, वह आगे ही रहता है।